ming030890/wiki-yue-high-quality huggingface dataset:
弘曆

愛新覺羅弘曆（1711年9月25號—1799年2月7號），係大清皇帝，清世宗胤禛第四個仔。年號乾隆，在位60年之後傳位畀嘉慶帝，自封太上皇，有傳係因為佢唔想超越佢阿爺玄燁在位61年嘅紀錄，佢唔單止係中國史上最長命嘅皇帝，亦係中國史上實際執政時間最耐嘅皇帝（在位60年，3年太上皇）。
廟號「高宗」，謚號「純皇帝」。

生平
1735年，清世宗胤禛過身，佢在生嗰陣用秘密立儲嘅方式指定由弘曆繼位。
弘曆在位期間，大清國力達到高峰，包括十全武功，而佢在位期間六次巡幸江南，史稱「乾隆下江南」，後期寵信大貪官和珅，令到大清盛極而衰。
1794年（乾隆五十九年），全國人口有313,281,795人。
1796年，弘曆傳位畀第15子顒琰（就係清仁宗），自己做太上皇，1799年駕崩。
弘法精舍

弘法精舍，全名叫東蓮覺苑 弘法精舍（英文：Tung Lin Kok Yuen Wang Fat Ching She），喺香港荃灣青山公路九咪半發業里八號，喺1939年創建，曾經係聚集同培育佛教僧侣嘅地方。

簡介
最初呢間精舍係黃杰雲買入畀佢嘅三夫人王璧娥女士用嚟靜修。後來王璧娥移民去美國，而為咗延續前人初發嘅心，於是就將精舍送畀東蓮覺苑。二次大戰之後，倓虛法師開辦「華南學佛院」，學僧有暢懷法師同永惺法師等。1967年至1997年間，借咗畀香港僧伽聯合會佛教能仁書院、香港佛教書院作為校舍。喺1998至2004年其間租畀台灣佛光山，用香港佛教學院名義開辦佛學班，喺2004年至2008年間，香港大學正式租用精舍用作香港大學佛學研究中心之用。為咗令佛法能夠利用電子網絡嘅途徑作迅速傳播，東蓮覺苑投入資源建設，由於動員太多，已喺2008年9月1號收返作為佛門網站嘅基地，並且延續弘法精舍辦教育、弘揚佛法嘅精神，使到大眾有機會接觸佛法。

網上電台
CHANNEL B - 錄音室設喺荃灣弘法精舍裏面，CHANNEL B 提供唔同類型嘅節目，除咗有法師主持節目之外，重有九十後嘅青年主持。
現有節目：
<家家有本常念的經>
<悟樂凡塵>
<交換聲音>
<B頻道會客室>
弘氏

弘（粵拼：wang4）係唐人姓氏，喺《百家姓》裏頭排第352位，依家經已冇乜人用。
呢篇弘氏係同姓氏有關嘅楔位文章，重未寫完嘅。麻煩你幫手充實佢。
弘爵國際學校

弘爵國際學校（英文：Sear Rogers International School）係香港一間國際學校，前校舍喺九龍石硤尾棠蔭街15號，1982年創校，初時校舍喺港島半山堅道。
弘光

弘光係南明皇帝朱由崧嘅年號，相當於公元1645年，前後總共1年。
弘文天皇

弘文天皇（日文：弘文天皇／こうぶんてんのう Kōbun tennō；648年—672年8月21號）係日本第三十九位天皇，原名大友（日文：大友／おおとも Ootomo），又叫伊賀（日文：伊賀／いが Iga），響671年12月5號至到672年7月23號在位。
佢係天智天皇大仔，叔叔係天武天皇。

經歷
佢細細個嗰時識好多嘢，好有才幹，因此老豆天智天皇好睇起佢，甚至一度想換咗當時嘅儲君、細佬天武天皇。響671年，佢做咗太政大臣，實際上已經有好大實權。響672年老豆死咗之後，佢同叔叔天武天皇爭皇位，因而發生壬申之亂。佢以近江國做基地，掌握咗實權。響同年七月，佢響瀨田川之戰入面失敗，於是佢就吊頸自殺，終年廿四歲。

認受性
因為本身叔叔天武天皇係老豆天智天皇冊封嘅儲君，但弘文天皇唔係由天皇冊封嘅儲君，所以弘文天皇嘅天皇身份一直都唔畀人承認。直到1870年，明治天皇承認佢嘅天皇身份，同埋追封佢做弘文天皇。但係到今時今日，依然有好多人唔承認佢係天皇，淨係叫佢做大友皇子或者伊賀皇子（多數叫大友皇子）。
嶺梅莊

嶺梅莊喺香港新界元朗八鄉水盞田110號，呢間獨立客家建築係由廣東梅縣一個工匠喺1931-1932年起成。樓房用咗典型嘅二堂二横嘅結構，四面環山，面向半圓池塘，形成一流嘅風水格局。嶺梅莊嘅建築風格同四周佈局，同梅縣嘅房屋大致相同。羅氏五代都一路喺嶺梅莊居住，從未搬過。
嶺梅莊喺1985年被評為香港二級歷史建築，2009年12月18號確定評級。
巖紅花屬

巖紅花屬（Afrocrocus） 係鳶尾科開花植物嘅屬，佢淨係得一個種Afrocrocus unifolius。佢主要分佈喺非洲。
巒頭

巒頭，風水要素之一，睇山水之形勢，當地土質，從而辨別吉凶，尋龍點穴，常見話龍脈、風水穴就係。佢同另一要素理氣睇齊，兩者輕重視為派別。
巒山壹號

巒山壹號（The Home Resort）係香港元朗一個私人屋苑，喺天水圍北沙江圍。2015至2016年分階段落成入伙。

住宅
屋苑原計劃有約65幢樓高2層嘅住宅，提供195個住宅單位，單位面積大約800幾平方呎，但實際上部分座數並冇與建。

交通
本邨喺平日非繁忙時間提供免費專車來往天水圍站。其餘時間須步行10分鐘前往流浮山道搭下列路線巴士出入。
交通路線列表
巴士
九龍新界巴士
K65
（冇資料）
新界專線小巴
33
（冇資料）

618
（冇資料）
此外，住客可步行20分鐘至天頌苑，交通選擇會較多。
嶽麓區

嶽麓（粵拼：ngok6 luk6）係中華人民共和國湖南省長沙市嘅市轄區。面積552km²，人口80.2萬（2012年）。嶽麓區位於長沙市中心西面，喺1996年4月22號成立，區治喺金星路（望嶽街道）。

史
嶽麓區得名自區內嘅嶽麓書院。喺民國時就有設嶽麓區，喺1950年4月時嶽麓同金盆、文藝、會春合併做郊區。1959年3月31號長沙縣歸長沙市時，郊區併入長沙縣。1960年8月26號嶽麓從長沙縣度恢復返，1974年1月6號嶽麓併入西區，直到1996年4月22號先至恢復爲而家嘅嶽麓區。
喺1996年恢復嶽麓時，佢繼承咗原先西區嘅麓山南路、銀盆嶺、桔子洲、望月村4條街道，以及原先郊區嶽麓山、望嶽2個鄉，兼攞埋望城縣嘅天頂鄉，而區府喺銀盆南路89號。喺1996年長沙市區大變動時，解散咗郊區，郊區嘅農林漁牧場分曬畀新設嘅5個市區，其中嶽麓得到咗西湖漁場、嶽麓漁場、養鹿場、東方紅農場。
2000年時，嶽麓轄8街道、1鎮、2鄉；2004年，轄9街道、1鎮、1鄉；2008年，轄10街道、4鎮、1鄉；2012年轄15街、2鎮。
2012年7月，坪塘鎮、含浦鎮、天頂鄉改曬爲同名街道。當年9月，坪塘街道分爲坪塘、洋湖2處街道，含浦街道分爲含浦、學士2處街道；同時將觀沙嶺街道嘅銀橋社區、西湖街道金星社區嘅部分（銀雙路以北）劃去銀盆嶺街道；而嶽麓街道靳江河以南部分歸洋湖街道。

政區
轄15條街道，2個鎮。
街道：嶽麓街道、桔子洲街道、望月湖街道、銀盆嶺街道、觀沙嶺街道、西湖街道、望城坡街道、望嶽街道、咸嘉湖街道、梅溪湖街道、天頂街道、坪塘街道、洋湖街道、含浦街道、學士街道
鎮：蓮花鎮、雨敞坪鎮
此外重有2個景區、2個園區：
景區：嶽麓山風景名勝區麓山景區、桔子洲景區
園區：大學科技園、嶽麓科技產業園
嶽麓柵蛛

嶽麓柵蛛（學名：Hahnia yueluensis）係柵蛛科柵蛛屬嘅動物。喺中國大陸，分布喺湖南等地。嶽麓柵蛛模式產地喺湖南。
巍山

巍山係中國雲南大理一個彝族回族自治縣，總面積2266平方公里，人口30萬。
廣州市執信中學

，簡稱執信中學（zap1 seon3 zung1 hok6），之前嗌過執信女子中學、廣東省立執信女子中學、廣州市第一女子中學，文革期間嗌過廣州市第55中學，係中國廣東廣州嘅完全中學，有兩間校區，全部都喺越秀區入面。呢間學校喺1921年由孫中山為咗紀念朱執信而一手創辦，喺學校入面重可以見到朱執信墓響度。佢喺廣州中考入面，繼華師附中之後第二難考嘅高中。

校服色
長袖
衫：　　，中間有條　嘅V字綫，左右對稱。
褲：　，兩邊有中等厚度嘅　線。
風褸
下　上　，喺心口附近有條　　相間嘅綫，左右對稱。
短袖
衫：　，兩邊袖口同膊頭位有　嘅中等厚度虛線。
褲：　，兩邊有中等厚度嘅　線。
間學校又俾當地校友話佢做「田鷄裝」。

開始創辦學校
内文：朱執信
喺朱執信死咗之後，啲人為咗畀後人記得朱執信對革命嘅貢獻，孫中山先生征求咗好多國民黨元老——廖仲愷等人發起嘅「建立執信學校以志紀念，敬朱先生其志願之宏、功業之偉、竟先生未竟之志……」嘅建議，先至嗌咗廖仲愷、孫科、胡漢民三人一齊嚟搞執信學校。而孫中山親自嗌咗好多人嚟出錢辦學，自己首先捐咗一萬両嚟做籌建費，重派咗汪精衛夫人、陳璧君等人到美國嘅華僑度厝錢。嗰時孫中山重親自發咗封信到美國三藩市嘅國民黨支部啲人話快啲捐錢嚟起好間學校。直到1921年10月1號先至正式開始搞執信中學嘅校舍。最初嗰時係「私立執信學校」嘅名。

開辦無耐
喺1922年，曾醒返咗嚟廣東之後就主持咗執信中學嘅校務。嗰年6月由於陳炯明嘅叛變而圍攻總統府。執信中學成日俾叛軍搞搞震冇幫襯，結果學校暫時搬到大北直街嗰邊等到叛亂結束咗之後先至返嚟。最初成立嗰時搞咗6-3-3學制。而呢個學制係中華民國時期，其中一間實行新學制嘅學校。到咗1923年就起好咗東沙路嘅竹絲崗校區。甚至喺1924年開埋高中師範科。喺大革命嗰陣，學校入面出現咗好濃嘅民主同革命嘅氣氛。而1925年嘅沙基慘案入面，呢間學校都搞過示威遊行，重出現咗好多人受傷都有。而1927年國共分裂嗰時，左派學生簽名去武漢搞革命，而右派學生就簽名到南京嗰頭。喺「四·一二」反革命政變入面，反動派重出埋軍警封鎖埋執信校門，重拉咗10幾位學生都有。連廣州起義嗰時重有執信嘅學生嚟參加都有，嗰時出現10幾位仁兄死咗都有。
喺1927年秋天嗰時，由於學校俾國民黨右派控制咗而搞資產階級奴化教育。甚至喺1928年秋天俾廣東省教育廳勒令分開咗男女分校，將執信啲男仔摱到廣東省一中（喺1940年代尾停辦），而廣東省一中本身入面啲女仔就摱到廣東省女中同執信，而學校就改名做「執信女子中學」。到咗1932年嗰時重喺西關嘅寶華正中約搞咗間分校嚟收初中同附小嘅學生。

抗日戰爭時期
喺1937年，由於抗日戰爭爆發，學校又搬到南海嘅碧村。甚至喺1938年10月重搬到澳門嗰邊。連1941年12月嘅太平洋戰爭爆發咗之後都搬到樂昌縣（而家喺韶關市樂昌市）嗰頭。直到1943年先至改返嗌「省立執信中學」而重新招收男女嘅學生。到咗1944年底，由於樂昌市淪陷，學校又搬到仁化縣嘅恩村入面。喺1945年8月15號嘅日本仔投咗降之後先至揀返廣州嘅東沙路原校址嗰邊重新搞返學校。但係重新搞返學校無耐又變咗女校。

解放戰爭時期
由於蔣介石喺1946年夏天發動內戰，搞到嗰時執信校長林寶權喺學校入面搞高壓統治，平時唔畀學生出校門，甚至凈係畀學生兩個星期返屋企一次而加重學習功課嘅重壓。以三青團份子嚟睇實好落力讀書嘅師生，搞到有幾十位好落力讀書嘅師生逼住離開學校。但大部分進步嘅師生喺中共地下黨組織、地下教聯、地下學聯嘅團結同組織先至向反動派死過，重組織咗同學參加咗1948年嘅冬令營活動同以基督教青年會做掩護嘅勵進社活動；同埋掩護進步同學返到東江遊擊區等活動。喺解放戰爭開始之前重搞咗護校運動嚟迎接解放。解放之後重嗌省立執信女子中學。後嚟先至改咗市立執信女子中學。

文化大革命期間
學校喺啱啱開辦無耐係私立性質，嗰時係嗌「執信學校」。喺20世紀20年代變成中國內地嘅37間重點中學入面嘅其中一間重點中學，到咗20世紀30年代就轉成公辦學校。呢間學校喺1928～1968年呢40年期間，用過「執信女子中學」、「廣東省立執信女子中學」、「廣州市第一女子中學」呢三個「女子中學」嘅名。到咗文革期間，由於受到破四舊嘅影響而改咗名嗌「廣州市第五十五中學」。

改革開放之後
到咗1978年就改返之前嗌「執信中學」嘅名，嗰時重定咗係廣東省同廣州市嘅重點中學；20世紀80年代重攞埋中國內地24所國家教委實行嘅《學校思想政治道德教育大綱》試驗階段入面嘅其中一間重點學校；到咗1994年，重攞埋廣東省一級學校嘅稱號。

踏入21世紀
2006年嗰陣重通過咗第一批廣東省國家級示範性普通高中嘅嘢，喺2009年重同109中合併埋。
2016年6月28號，足球明星碧咸嚟到呢間學校搞足球交流同推廣校園足球嘅活動。
2016年7月，廣州市教育局同天河區人民政府簽咗協議，要起天河校區。重確定喺珠吉路東邊動工。
2016年9月13號，陳艾森到執信中學同在校學生互動，分享咗佢自己嘅運動古仔。

校區
呢間學校有兩個校區，分別喺越秀區嘅執信南路靠近先烈南路同埋二沙島嘅春曉街入面。
廣州市嘅區

喺1921年之前，嗰時廣州唔係一個市，係一個省城。到咗1921年，嗰時重未有整區一級嘅政權組織，而係將佢哋理嘅廣州劃分成12個區。後嚟喺1928年——1930年嗰陣將南岸、澳口、增埗同西場從南海縣劃咗過嚟廣州嗰邊。喺1945年8月15號日本仔投降之後，國民政府重新將廣州劃成28個區，嗰時連租界沙面都收返。
廣州市城市規劃委員會

，又叫做廣州市規劃委員會，簡稱市規委會，係市政府處理廣州城鄉規劃（重要）決策嘅議事機構，喺2006年11月中成立。而一般規劃事務由市規劃局（國土規劃委）負責。

委員會
第一屆（2006～2012）下設發展策略委員會同建築與環境藝術委員會兩個專業委員會。
第二届（2012～2017）下設主任委員會、城市交通及市政設施委員會、建築環境與文化藝術委員會同專家顧問小組。
第三届（2017～ ）下設主任委員會、規劃委員會、城市交通及市政設施專業委員會、地區規劃及城市設計專業委員會、城市更新專業委員會。

成員
根據委員會規定文件，由政府委員、專家同公眾代表委員兩部分構成，非政府部門成員係經遴選後由市政府出聘任書，屬政府嘅成員啲變動就跟著人事變動一齊變。委員會同下設各委員會主席即主任，由嗰屆市政府嘅正副首長兼埋。

主要職能
審議城市發展戰略規劃、市域城鎮體系規劃、城市總體規劃或分區規劃、專項規劃；
審議控制性詳細規劃草案、控制性詳細規劃嘅調整方案，核定重未編制控制性詳細規劃嘅地塊嘅規劃設計條件；
審議城市重大建設專案嘅選址意見；
審議城市設計同建築設計方面嘅地方性技術規則、規定等。

特點
規劃委員嘅推選係由政府組織搞掂埋嘅，委員會會議就喺市政府禮堂入邊開，通過官方微博等等實時發布會議啲決策。而規委會實際運作係冇乜制約嘅，存在濫權風險。
廣州市啟聰學校

學校喺1946年由張穎儀一手創辦，初期嗌過廣州市私立啟聰學校。1956年被充公時改名做廣州市聾啞學校。1990年改名做廣州市聾人學校重發展成有康復同基礎、中等職業教育喺埋一齊嘅特殊教育學校。2015年改返做之前嘅廣州市啟聰學校。
廣州市各區區級不可移動文物

廣州市各區嘅區級不可移動文物，亦叫區登記保護文物，由廣州市各區嘅文化廣電新聞出版局公佈。

規定
凡係市轄區入邊登記同公佈過嘅不可移動文物都會受法律保護。
被列爲區登記保護嘅不可移動文物，由所有人或使用人負責修繕、保養、保護建築物同佢附屬文物嘅安全，唔由得人損壞、改建、加起或者拆冧。
喺區登記保護文物側近搞工程項目，事必要保證文物安全，唔可以破壞佢嘅歷史風貌。
維修區登記保護文物必須遵守保持文物原狀嘅原則，制定維修方案，有齊相關資料再報畀區文物主管部門，批准同意之後先至好施工，並且要喺文物部門同專家指導之下具體實施。
區登記保護文物要儘可能原址保護。如無法實施原址保護，事必要遷移異地保護或者拆冧嘅，要報畀區文物行政部門。原址保護、遷移、拆除區登記保護文物要嘅錢，由建設單位列入建設工程預算。
所有公民都有保護文物嘅責任同義務，睇到擅自拆建、改建不可移動文物或者損害文物嘅行爲都要去制止，並且立即報區文物管理部門。

越秀區
第一批（2012年11月15號／50道）
呢個表唔完整，歡迎加料。
第二批（2014年3月19號／2道）

海珠區
呢個表唔完整，歡迎加料。

荔灣區
呢個表唔完整，歡迎加料。

白雲區
呢個表唔完整，歡迎加料。

天河區
呢個表唔完整，歡迎加料。

黃埔區
呢個表唔完整，歡迎加料。

花都區
呢個表唔完整，歡迎加料。

番禺區
呢個表唔完整，歡迎加料。

南沙區
呢個表唔完整，歡迎加料。

從化區
呢個表唔完整，歡迎加料。

增城區
呢個表唔完整，歡迎加料。
廣州市商貿職業學校

廣州市商貿職業學校Guangzhou Business Vocational School位置南校區：荔灣區大坦沙河沙東海北路21號北校區：白雲區機場路新市街道新市新街20號家長校：海珠區昌崗東路嘅昌泰路，海珠區電大入面。明細類國家級重點技校成立1964年校區荔灣區白雲區海珠區級別公辦技校網站http://www.gzsx.edu.cn
南校區大門
北校區大門
廣州市商貿職業學校
係中國廣東廣州嘅一間技工學校，亦係中國大陸嘅重點公辦學校，1964年開辦，有兩個校區，分別喺荔灣區同越秀區。
2008年之前，呢間學校係叫廣州市第一商業中等專業學校，佢同廣州市第二商業學校、廣州市貿易學校三者都係獨立營運。2008年，廣州地區嘅中等職業教育調整，三間學校合併成廣州市商貿職業學校。2010年10月成立咗同名嘅家長學校。
學校平時除咗大型活動（例如校運會）都喺嗮河沙嘅南校區舉辦外，其它都分開兩個校區搞。

兩個校區嘅詳細位置
南校區：荔灣區大坦沙河沙東海北路21號
北校區：白雲區機場路新市街道新市新街20號
家長校：海珠區昌崗東路嘅昌泰路，海珠區電大入面。

校服色
短袖
衫：
（藍款）　，左右對稱，有領有紐扣，領同袖口都係　帶　　相間嘅描邊。
（綠款）　，左右對稱，有領有紐扣，領同袖口都係　帶　描邊。
褲：
（藍款）　，兩邊有　嘅中等厚度線。
（綠款）　，兩邊有　嘅扁直角三角形。
長袖：
衫：
（藍款）　　相間。正面　但胸位有嚿　嘅菱形，兩袖近膊頭到關節位各有個　嘅平行四邊形，膊頭位有嚿　嘅三角形。左右對稱。
（綠款）　　相間。正面　但胸位有嚿　嘅菱形，兩袖近膊頭到關節位各有個　嘅平行四邊形，膊頭位有嚿　嘅三角形。左右對稱。
褲：
（藍款）　，兩邊有　嘅平行四方形。
（綠款）　，兩邊有　嘅平行四方形。
風褸
相間。袖口同領都係　，兩袖近膊頭位有　底色，其他位都係　。正反兩邊上　下　，分界線喺胸口靠上嘅位。
指針

指針係一件機械入面用嚟指示數值嘅針，最常見嘅例係鐘錶嘅時針、分針、秒針。
指甲油

指甲油係種化粧品‎，可以將指甲髹上第二隻色水。
指甲鉗

指甲鉗係種較剪，可以將突出嘅指甲剪走，多數用金屬做。
指甲

指甲係人同其他靈長目動物手指尖同腳趾尖嘅角質層，其他動物類似結構叫爪。手嘅指甲叫手指甲或者手甲，腳嘅趾甲叫腳趾甲或者腳甲。
張奕敏

張奕敏，香港親中派人士，香港中國金融協會理事、香港金融管理學院院長。

政治及經濟觀點
佢係香港親中派人士，另外亦主張發展綠色金融。佢認為現時全球環境有好多問題，需要大量投資去解決，所以要用金融手段引導資金流向綠色同可持續發展項目入面。
張娜

張娜（簡化字：张娜，1980年4月19號—）係中華人民共和國女子排球員。
張娜拉

張娜拉（韓語：장나라 Jang Na-ra，1981年3月18號—），係大韓民國嘅一個女藝人、演員、慈善家同埋歌手。
張嫻

張嫻（簡化字：张娴，1985年3月16號—）係中華人民共和國女子排球員。
張婉婷

張婉婷（英文：Mabel Cheung，1950年11月17號—），係個香港電影人，主要做電影導演、編劇，1970年代尾開始活躍，1985年憑執導電影《非法移民》攞香港電影金像獎最佳導演。由佢執導並喺2022年尾開始放映嘅紀錄片《給十九歲的我》引起好大爭議，不過未有影響套戲攞香港電影金像獎最佳電影。
張媞

張媞，香港親中派政治人，香港再出發大聯盟發起人之一。
張媽媽

張媽媽（英文：Mama Cheung），本名李慧芝（英文：Tessa），係香港YouTuber，經營用煮廣東菜做主題嘅個人YouTube頻道「張媽媽廚房」。
姬蒂嘉域

姬蒂嘉域（英文：Greta Gerwig，1983年8月4號—）係美國女演員、編劇同導演，喺2006年出道。
姬胡齊

姬胡齊（粵拼：gei1 wu4 cai4，？－前677年），即係周僖王，係周莊王個仔，姬閬老竇，東周嘅第四代天子。
姬莉米洛

姬莉米洛（Kylie Minogue，1968年5月28號—），又譯凱莉米洛，係澳洲歌手同演員，1979年踏足電視圈，1987年踏足樂壇。
姬繄扈

姬繄扈（粵拼：gei1 ji1 wu6，前962年－前900年），即係周共王，係前一任周王周穆王姬滿個仔，後一任周王周懿王姬囏老竇，周朝第六代天子。
周共王在位期間滅咗密國。
姬莉·奇麗遜

姬莉·布里安娜·奇麗遜（英文：Kelly Brianne Clarkson，1982年4月24號—），係一位美國歌手、詞曲作家同埋電視節目評審。佢因為攞到2002年第一季《美國偶像》（American Idol）嘅冠軍而成名，自此被確立為「原始嘅美國偶像（The Original American Idol）」。
姬莉蘭歌

姬莉蘭歌（俄文：Мари́я Ю́рьевна Кириле́нко，1987年1月25號—）係俄羅斯職業網球手。

球員生涯
姬莉蘭歌係右手揸拍，2001年10月7號轉打職業賽。
姬莉波姬

姬莉波姬（英文：Kelly Brook，1979年11月23號—）係英國模特兒兼電影演員，比較出名嘅角色係2010年美國科幻電影《變種食人䱽3D》做女主角。
張彥南

張彥南（英文：Jeff Cheung），香港建制陣營（親中派）政治人，麗晶教育集團董事、張興來家族太子爺。

選舉經歷
喺2021年9月，佢成為香港特别行政區選舉委員會委員(新界分區委員會、地區撲滅罪行委員會及地區防火委員會委員代表)。

馬主生涯
張彥南同老頭張興來係香港賽馬會嘅馬主，佢哋兩仔爺嘅名下賽駒包括「平天下」、「平天凡」、「世紀明達」、「世紀星達」。
張曉琴

張曉琴係香港親中派生意人，亦係湖南省港區政協委員，擔任善德集團董事長。
喺2011年佢成立善德集團，之前一直從事抗衰老保健品嘅買賣。

個人生活
張曉琴2002年開始信奉基督教，亦熱愛運動，經常去健身房鍛煉，丈夫係呂雷鈞。

政治立場
佢係香港親中派人士，提倡香港應發揮「超級聯繫人」嘅作用，又積極參與政協活動。
張曦雯

張曦雯（粵拼：zoeng1 hei1 man4；英文：Kelly Cheung；1990年5月11號—），本名張詠欣，係香港女藝人，2012年國際中華小姐冠軍。佢10歲同屋企人移民到美國芝加哥。2011年參選《芝加哥華商會親善小姐》攞到冠軍，之後代表芝加哥參選《2012年國際中華小姐》攞到冠軍。之後加入無綫電視，初期主要做節目主持，而家主要拍電視劇。佢喺《萬千星輝頒獎典禮2019》攞到「飛躍進步女藝員」獎。
張暖雅

張暖雅（Angelina Zhang，1983年10月11號—）係中國電影女演員，山東威海出世，2012年去香港發展。佢嘅演出包括《喜愛夜蒲2》、《一路向西》同《猛龍特囧》。
張智軒

張智軒（英文：Russell Cheung，1977年4月4號—）係香港無綫電視部頭合約男藝員，1997年第9期無綫電視藝員訓練班畢業而入行，主要演電視劇，至2020年3月離開無綫電視。
張智霖

張智霖（英文：Julian Cheung Chi-lam，1971年8月27號—）係香港男演員、歌手。

生平
響香港出世，係一位澳籍華人，中四嗰陣跟住老豆移居澳洲。1990年返香港探親嗰陣畀娛樂圈經理人發掘，並響1991年同許秋怡推出粵語合唱專輯《現代愛情故事》正式出道，而呢套唱片更有雙白金銷量。1992年推出個人第一張音樂作品《逗我開心吧》，獲得叱咤樂壇新力軍男歌手銀獎。之後佢發表嘅音樂作品都獲得唔錯嘅反應，其中1997年發表嘅《我也喜歡你》係佢第一次攞到四台冠軍歌曲。
1998年開始佢專注於發展演藝事業，代表作有《十月初五的月光》嘅文初同《衝上雲霄II》嘅顧夏陽；同時佢亦會幫電視劇唱主題曲，例如《十月初五的月光》主題曲《祝君好》。2009年復出樂壇，並響2014年獲得優秀流行歌手大獎。
2015年開始將事業重心轉至中國。

個人生活
佢舅父曹查理係香港三級電影演員，而阿媽曹珍妮係1962年香港工展小姐冠軍，表姐係前無綫演員上山詩鈉。
佢老婆係香港小姐袁詠儀，喺2001年結婚，2006年生咗個仔張慕童。2019年，佢哋約埋蔡一智夫婦去張家界、袁家界等旅行。
張曉明

張曉明（簡化字：张晓明，1963年9月3號—），江蘇泰興人，中國共產黨黨員、第十八屆中央候補委員、十九屆中央委員，做過香港中聯辦主任。中國人民大學法學院刑法專業畢業生、研究生、法學碩士。以前係國務院港澳事務辦公室副主任。2012年12月18號，開始協助中央同香港特區政府，出任中聯辦主任一職。2017年9月轉咗做港澳辦主任，10月喺中共十九大當選中央委員。

美國制裁
2020年8月7號，美國財政部宣佈制裁十一位破壞香港自治嘅官員，其中就有張曉明。
張曼伶

張曼伶（Bella Zhang，1982年9月28號—），係香港女歌手，前女子歌唱組合女生宿舍成員。佢係中國大陸出世，初頭喺大陸做廣告模特兒，2004年加入香港樂壇。女生宿舍拆夥後，佢淡出娛樂圈。
張曉卿

丹斯里拿督張曉卿爵士（1935年—）係馬來西亞生意人，祖籍福建福州閩清，而家係世界華文媒體董事會主席。
張曉琳

張曉琳（英文：Nicole Cheung，1990年5月12號—）係前香港無綫電視女藝員，參加過2012年度香港小姐競選（中文：2012年度香港小姐競選），頭一輪就被淘汰，之後做咗藝員拍下電視劇。
幼兒話

幼兒話（Baby talk / parentese）係一種講嘢方式，指大人或者年紀大啲嘅細路同好細個（仲未好識講嘢）嘅細路講嘢嗰陣用嘅講嘢方式。
幼兒教師

幼兒教師（preschool teacher）係一項幼兒教育職業，主要負責教導2至4歲嘅細路哥。
幼兒怨

《幼兒怨》（英文：The Cursed）係2018年上畫嘅港產片，由劉心悠、劉浩龍、楊柳青、曾詠欣、張揚、伍慧珊主演，葉偉英執導。套戲係恐怖片，場景主要係馬來西亞嘅一座大宅。
幻險森林奇航

《幻險森林奇航》（英文：Jungle Cruise）係2021年上畫嘅美國電影，由狄維莊遜、艾美莉賓特主演，贊美哥勒施拉執導。
幼兒園

幼兒園係一種社區設備，係一種課程，年齡限制喺每個國家都唔同。
幼兒期失憶

幼兒期失憶（childhood amnesia）係指大人唔能夠提取自己幼年期（2 至 4 歲）嗰時嘅記憶嘅現象。
接觸

接觸，日名ふれあい，日文歌一支，中村雅俊一曲，可謂佢初出道歌。支曲一九七四年，即昭和卌九年，七月一號發行。同年十月廿五號，同名唱片發行。支曲上過日本流行榜首位，總計張數，賣咗一百二十六萬五千 。
歌出自佢主演電視片集。翻唱不絕，廣東話版本好多。
接骨草

接骨草（Sambucus javanica）係五福花科接骨木屬嘅一種植物，可以用嚟做中藥材。
接骨木

接骨木，即接骨木屬（學名：Sambucus），係川續斷目五福花科下一個屬，有約莫20種。佢嘅果叫接骨木果子或者接骨木莓，可以整果醬同果汁。而接骨木花亦可調配飲品。
控八控控

控八控控係一間台灣嘅中醫診所，因為電視廣告令人印象深刻，而得到台灣民眾嘅一啲關注。

關於控八控控嘅電視廣告
令唔少台灣人記住關於控八控控嘅，主要都係佢嘅電視廣告，入面一位正經嘅中醫師(張順忠)，攞住指揮棒對著一名漆成銅人嘅模特兒喺度指指點點，進行解說。而被指點幾男人就配合擺動身體，做出逗趣嘅表情。最初版本係搵外籍女性模特兒，但亦換過其他模特兒，包括「浩克爸爸」陳弘璟。
之後，台灣不時出現一啲惡搞呢個廣告嘅二次創作，其中蕭敬騰、納豆同阿Ken都拍過相關嘅片段或者廣告。
控制工程

控制工程（英文：Control engineering）係工程學嘅分支，專門研究控制理論嘅應用。
控制房

控制房係個用嚟集中監測同控制多個設施嘅房，通常都有嚴格嘅出入保安，入面會有多人輪班監控。
張淑晶

張淑晶係台灣一名包租婆，涉及多宗租屋欺詐案被判監，甚至因此導致台灣政府喺2019年6月修訂俗稱「張淑晶條款」嘅「包租及轉租契約」。
張淑晶2013年開始喺新北市開始租屋生意，並利用各種不當手段告啲租客侵佔、損毀、欺詐或偽造文書等罪，侵吞租客押金。截至2018年，已經有160人對佢提出控訴，新北地方法院喺2018年7月3號對案件一審判張淑晶8年2月徒刑。張淑晶上訴高院，高院2020年12月23號將佢加監至9年8月，其中1年2月得易科罰金部分先定讞，其餘部分可上訴，張淑晶成為台灣首名設局詐騙房客被判刑嘅房東。
2021年10月5號，臺灣高等法院認定一審判決無問題，依照《使公務員登載不實罪》，張被判8個月有期徒刑，呢單案係身纏多件訴訟嘅張淑晶首單確定要坐監嘅案件。
張漢明

張漢明係香港親中派政治人物兼醫學及衞生服務界人士。

選舉經歷
喺2021年9月，佢成為香港特别行政區選舉委員會醫學及衞生服務界委員。
張瀾瀾

張瀾瀾（簡化字：张澜澜，1980年9月23號—），原名張曉雪（簡化字：张晓雪）係中國女歌手、演員同主持人，有「軍中第一美女」、中國大陸嘅「瑪莉蓮夢露」、「細趙雅芝」之稱。2005年同習遠平戀愛，2008年8月7號嫁習遠平，成為後尾做咗中國共產黨中央委員會總書記嘅習近平嘅弟婦。
張灣區

張灣區係中國湖北十堰一個市轄區，總面積652平方公里，人口32萬。
張涵予

張涵予（簡化字：张涵予，1964年12月19號—）係中華人民共和國演員，北京市人，1988年中央戲劇學院表演系畢業。
張澤松

張澤松，香港親中派政治人，香港再出發大聯盟發起人之一。
張潤衡

張潤衡，MH（英文：Stanley Cheung Yun Hang，1983年10月9號—），香港1996年八仙嶺山火（嗰陣係中一學生）遭燒傷毀容嘅生還者，常以火災康復嘅「專業人士」同「人生教練」自居，並以相關形象獲得一定知名度後，被揭發同引起山火有重大嫌疑。香港灼傷互助會前任副主席，2009年香港十大傑出青年，香港教育大學宗教教育同埋心靈教育中心榮譽顧問。現時佢係香港電台第五台節目《活在有情天》三位主持之一。

政治立場
佢曾經入過親中陣營自由黨，但政治觀點言論同親中陣營有一啲距離，而家係泛民主派支持者。
佢喺香港修例風波期間，佢亦曾經批評香港警察嘅行動，因而被《大公報》攻擊。另外，喺2021年國安教育日小學生玩具槍風波入面，有小學生被影到用玩具槍指住其他同學，佢亦批評點解警察無阻止，質疑警察係無知定係殺戮成性。
張火有

張火有係香港親中派政治人物兼漁農界人士。

選舉經歷
喺2016年，佢成為香港特别行政區選舉委員會漁農界委員。之後，佢有份提名林鄭月娥參與2017年香港行政長官選舉。
喺2021年9月，佢成為香港特别行政區選舉委員會漁農界委員。
威翠花園斬人兇殺案

威翠花園斬人兇殺案發生響2016年7月31號晏晝威翠花園C座十六樓一個單位。

背景
司警披露詳細案情話，死者一家同疑兇過去幾年，因為走廊雜物攞放同噪音問題，已經發生多次拗撬，警察亦曾經介入調停冇效，疑犯就響自己屋企門口出面裝咗閉路電視睇實佢哋。案發嗰日朝早，疑犯放工返屋企嗰時，響走廊見到死者細仔，死者細仔唔妥鄭男掘實佢，所以掘返佢轉頭之後就開始拗咬，唔排除鄭男知到對方係警察，加上對手後生強壯，唔敢同佢正面對峙，懷恨在心返翻屋企飲酒計劃報仇，之後佢就響屋企透過閉路電視睇實死者一家有咩動靜，重準備咗兩張連柄長一呎左右嘅斬肉刀。直到晏晝兩點，疑犯發現死者屋企鐵閘開咗，就趁機雙手攞刀衝入單位，對死者同佢嗰細仔狂斬，期間死者同兇徒糾纏期間身中七刀，兩邊面、頸部、心口同手都有長三到廿六厘米嘅刀傷，其中心口嘅傷口去到廿六厘米，死者老婆見到噉嘅情況立即走出單位同隔離屋求助，期間打鬥聲嘈醒咗響房瞓緊覺嘅死者大仔，兩兄弟合力將疑犯制服。細仔同大仔制服疑犯期間細仔頸同心口受傷，疑犯身上後腦同左手手指亦有刀傷。消防員到場嗰時已經發現佢意識唔清醒，最終去到同日晏晝三點廿分傷重不治，而細仔情況穩定要留院觀察。另外現場亦有一個女人受驚要送院治理。

斬人
司警表示，斬人疑犯姓鄭，五十二歲，澳門居民，中等身高，身材結實，做凍肉公司雜工，同老婆連埋個女一齊住，同死者一家係隔離屋關係。

被斬
被斬死嘅男人複姓歐陽，五十九歲，澳門居民，同女婆連埋一對仔一齊住。
事件中受傷嘅細仔廿三歲，2016年入職治安警察局，目前被派到海島警務廳做嘢。
幫手制服疑犯嘅大仔都係做治安警。

治安警察局
治安警強烈讉責暴力行為，對警員親人死咗表示沉痛哀悼同致深切慰問，會盡力支援受傷警察嘅屋企人。

司法警察局
疑犯由司警局人員拉咗。案件懷疑涉及鄰里糾紛，司警進一步調查之後以涉嫌殺人、殺人未遂同禁用武器，移送檢察院處理，全部控罪加埋最高要坐三十年監。

社會工作局
社會工作局話，根據資料事件入面兩個家庭成員從來都冇接受過社工局服務，事件發生之後即刻啟動廿四小時緊急支援服務，派員支援受事件影響嘅兩個家庭，包括提供緊急情緒支援服務。另外，會以個案管理模式，繼續協調資源，為受影響家庭提供心理治療服務、哀傷輔導同協助處理喪葬事宜之類，協助有關家庭成員響創傷事件入面好返，返翻平時生活。
威翠花園

威翠花園響澳門半島花地瑪堂區飛喇士街、沙梨頭南街、海灣南街同沙梨頭新街，係屬於房屋局嘅經濟房屋。

威翠花園斬人兇殺案
内文：威翠花園斬人兇殺案
2016年7月31號晏晝，筷子基威翠花園C座十六樓一個單位發生斬人兇殺案。

意外
2014年8月31號晏晝兩點幾，筷子基海灣南街威翠花園A座四樓傳出怪味，居民懷疑有單位漏石油氣報警求助。經消防到場檢查之後，發現漏氣單位證實煮食爐連接石油氣罐嘅喉老化穿窿搞成，消防隨即將石油氣罐同喉搬到空矌地方，重打開單位門窗散味。事件入面冇人受傷，亦毋須疏散居民。
威蘭德拉湖區

威蘭德拉湖區係個喺澳洲嘅世界遺產，登錄喺聯合國教科文組織嘅世界遺產名錄。
威蘭運河

威蘭運河（粵拼：wai1 laan4 wan6 ho4，英文：Welland Canal，法文：Canal Welland）係加拿大安大略一條運河，連接安大略湖同伊利湖，全長43公里。
威立雅運輸

威立雅運輸（Veolia Transport，之前叫Connex）係一間跨國交通企業，係法國威立雅環境（法文：Veolia）嘅附屬公司。未計香港同中國安徽省、南京、馬鞍山市，集團而家[咩時候？]有8萬員工。
威茲拉爾

威茲拉爾（Wetzlar）係德國希燊一座城，人口5萬。
威訊

威訊（Verizon）係美國電訊公司，前身係由AT&T分拆出嚟嘅業務。佢2010年代先後收購AOL同雅虎。
我想和你唱

《我想和你唱》（粵拼：ngo5 soeng2 wo4 nei5 coeng3；粵語意思：我想同你唱；英文：Come Sing with Me），原名《夢幻對唱》，係中國大陸湖南衛視推出嘅一檔音樂互動綜藝節目，呢個節目係湖南衛視嘅原創節目，由制作過《超級女聲》、《快樂男聲》、《天聲一隊》嘅制作人王琴同佢嘅團隊打造，由汪涵領銜主持，主打專業歌手同普通素人同台合唱。《我想和你唱》每集約90分鐘，按季播出。第一季共11期，喺2016年3月19號正式立項，2016年4月18號開始錄制，2016年5月7號開始逢星期六夜晚10點接檔《旋風孝子》播出。第二季共12期，喺2017年3月30號開始錄製，2017年4月29號開始逢星期六夜晚10點接檔《歌手2017》播出。第三季共12期，喺2018年4月2號開始錄製，2018年4月28號開始逢星期五夜晚8點20分接檔《歌手2018》播出。第四季共8期，喺2023年2月17號開始錄製，2023年3月3號開始逢星期五夜晚10點接檔《會畫少年的天空》播出。第五季共12期，喺2023年12月23號開始錄製，2024年1月26號開始逢星期五夜晚10點接檔《我們的美好生活》播出。

賽制
每星期將有1—3位明星上載自己嘅合唱徵集影片，觀眾可透過全民K歌、唱吧等平台參與影片合唱，重可以透過各大線上線下合作平台參與報名。
喺第一季，節目組會從每位明星嘅參與者入面選出六位嚟到派對現場，六位入面影片點讚數排名前三嘅可透過現場競演爭奪同明星同台合唱嘅機會，明星將會從中揀一位做派對嘅演唱拍檔進行合唱，每星期嘅派對現場重會評出最受歡迎嘅草根嗨唱達人畀音樂獎勵。
喺第二季，節目組會從三位明星嘅參與者入面選出一百位嚟到派對現場，舞台亦將為佢哋設置專門區域，百人嗨唱團作為一方陣營可隨時同明星進行互動。同時，為配合百人嗨唱團嘅到來，節目模式亦進行咗全新升級，取消咗第一季入面原有嘅「6進3」環節，取而代之嘅係透過百人即興互動然後現場宣佈三位進入第一輪合唱，之後嘅「3對1合唱」、「明星3選1」同埋「1對1圓夢合唱」等環節就同第一季一樣，而評選最受歡迎嘅草根嗨唱達人環節就被取消。
第三季將會喺互動性同音樂性上面作出全新升級，並新增「Call Out」、「十秒同框合唱」同埋「想唱KTV」三個星素互動環節。令外，派對主人韓紅亦將同每期嘅音樂大來賓一齊完成音樂上面嘅合作。
第四季嘅賽制整體上回歸第二季，並將第三季嘅「十秒同框合唱」升級為「百人合唱」。令外，主持人汪涵重將走出演播廳，每期探訪一組特別嘅素人嘉賓，搵到生活入面嘅歌者，並邀請佢哋參與節目錄製。
第五季喺「百人合唱」之後新增「30人合唱」，並取消咗「明星3選1」同埋「1對1圓夢合唱」兩個環節，其他沿襲第四季。
每星期嘅派對現場都會設置一個由4—8人組成嘅鑒客團（薦樂團），負責幫明星揀佢哋嘅演唱拍檔。
我想念我自己

《我想念我自己》係臺灣歌手彭佳慧嘅專輯，喺2017年12月29號由台灣索尼音樂娛樂發行。
我想巡迴演唱會

《我想世界巡迴演唱會》係中國大陸男歌手張杰第6次個人大型巡迴演唱會，亦係佢首次世界巡迴演唱會。喺2016年7月16號北京工人體育場揭開序幕。
我心常自在

《我心常自在》係由李曉東填詞、作曲同演唱。

簡介
呢隻歌喺《歌手2018》突圍賽首唱。
我想我唱

《我想我唱》係香港歌手梁詠琪嘅第十二張粵語專輯，2003年9月26號推出。

文化影響
主打歌《兩個人的幸運》係梁詠琪主演電影《向左走．向右走》嘅主題曲，亦係梁詠琪其中一首最為人熟悉嘅作品。呢首歌除咗成為當時四台冠軍歌外，而且喺雷霆歌曲播放指數攞到3個禮拜冠軍。
新馬站

新馬站喺臺灣宜蘭縣蘇澳鎮，係臺灣鐵路管理局宜蘭線嘅鐵路車站。

車站構造
呢個站只有上下行共用嘅島式月台一座，但因接近蘇澳新站，站內有多股軌道。
宜蘭線喺呢站嘅路段係急彎，曲率半徑僅300 m 。一般列車限速65 km 通過，傾斜式列車限速75 km 。
新香冰廳餅店

新香冰廳餅店係香港一間開喺葵涌石蔭路58號地下40幾年嘅餅舖兼冰室，呢間嘢嘅前舖賣自家製嘅蛋撻同糕餅，舖頭入面就同一般冰室一樣。

史
新香冰廳餅店早期以賣餅為主，後嚟一半賣餅一半做冰室。而賣糕餅就以夾餅為主，而夾餅係麵包糕餅邊條組合而成，由於係用下欄材料，所以好平。而當時嘅奶茶要8毫子一杯，早餐就要大約2蚊一份。
除咗噉之外，當年新香冰廳餅店嘅店舖設計重領先同行，取消冰室常用嘅吊扇同掛牆扇，改用中央冷氣。

經營
新香冰廳餅店以大眾算盤計數，唔係逐樣嚟計利潤，所以價錢薄利多銷。同埋新香冰廳餅店係做街坊生意，所以價錢唔會大幅調整，亦保留利錢微薄嘅麵包糕餅生意（新式茶餐廳好少賣糕餅，寧願放多兩張枱賺錢）。
新驛

新驛（粵拼：san1 jik6）係中國山東濟寧兗州西北部嘅鎮，離兗州市區20公里，鎮政府駐新驛一村。面積66.6平方公里，人口5.3萬人（2019年）。交通上呢度有兗梁公路（兗州~梁山）同埋寧濟公路（寧陽~濟寧）穿過。

地理
新驛喺兗州西北部，東面係大安，北面係小孟，西面有汶上，南面係顏店。東西最闊12.7公里，南北最長11.9公里，轄區嘅形狀唔規則，總面積66.6 km²，合99900畝。新驛處於黃河沖積平原，海拔30米，屬温帶季風性氣候。當地經濟比較發達，佢又係週邊地方嘅交通要道，無論人口定面積都係個大鎮。當地出產小麥、粟米、蠶蟲、大蔥，有7.1萬畝田地，喺本地譽爲「兗州西部糧倉」。資源上有豐富嘅黃沙、地下水。

現名
新驛鎮中華人民共和國共産主義公社（1958年~1962年）新驛公社（1962年~1966年）新驛區（1966年~1968年）新驛公社（1968年~1984年）新驛區（1984年~1986年）新驛鎮（1986年後）
新驛，係簡稱自新嘉驛（san1 gaa1 jik6），「新」係話佢新設，「嘉」意思「吉祥嘉言」。新嘉驛係明代時（洪武二十九年，1396年）設嘅驛站，係聊城、汶上、兗州、濟南之間嘅交通要衝。舊時新嘉驛係個好大嘅驛站，車馬行人來來往往，所以商業繁榮，設施高檔，居民越來越多，最後變成兗州西北部最大嘅村鎮。作爲緊要嘅驛站，新嘉驛幾出名，一啲人喺度留低啲詩，其中最出名係明末清初時，有一個會稽（而家浙江紹興）女子，嫁咗畀個北方武夫做妾仔，萬曆四十七年（1619年）同佢丈夫經過新嘉驛，因爲大婆糟騭佢，佢喺自殺之前喺牆壁度題詩三首，因爲佢嘅詩同遭遇打動咗文人，個個都來和應佢嘅詩，成爲當時幾有名嘅文學事件。又比如《儒林外史》亦提過呢度。而設新嘉驛前，當地地名叫賓陽（ban1 joeng4）。
作爲附近最大嘅鎮，新驛一直係區、鄉嘅政府駐地。1949年時係滋陽縣第五區，下設聯防。1950年聯防改爲9個鄉，1956年撤銷第五區，分成新驛、型堂、蔡莊、郗村四個大鄉。1958年成立共産主義人民公社，範圍包括而家嘅小孟、顏店嘅郗村。當年滋陽同曲阜合併，直到1962年曲阜同兗州分開，先改叫新驛人民公社。1966年5月改叫新驛區，下設9個公社仔；1968年恢復爲公社，下面啲公社仔改爲管區；1982年頭，將西部嘅郭村、蔡莊、店子街三個管區分出，做店子街人民公社。1984年5月，店子街公社北部三條村畀過小孟，其餘重新併入新驛，因爲改革，新驛又恢復爲縣轄區。1986年12月，改成新驛鎮。

文化
新驛一帶好耐歷史，除咗驛站帶來嘅繁榮，喺之前，高吳橋呢條大村就係古戰場，可以追溯到周代咁古老。當地又有唐宋金元四代嘅金石碑刻，明代時嘅郡王朱壽鉅亦葬喺呢度。新驛有一處省級文物，兩處市級文物，三處縣級文物，其中省級文物東頓村遺址，係戰國、漢代時頓丘古城嘅遺蹟。

政區
新驛轄4個管區，再分成57條村。
村：新驛一村、新驛二村、新驛三村、新驛四村、新驛五西村、新驛五東村、秦村、魏樓、駱村、胡營、高吳橋一村、高吳橋二村、高吳橋三村、高吳橋四村、毛辛莊、王樓、皇林、前閆樓、高村、朱張、後閆樓、大莊、何村、東一村、東二村、東三村、西東村、西西村、堰頭、河灣、楊營、徐村、型堂、後寺、文興坡、高莊、郭村、劉村、袁村、馬樓、姜村、蔡莊、葛樓、孫村、李村、官路、肖村、苗堂、王府莊、范窯、張窯、王堂、韓馬、店子、趙呂、董樓、義和莊
新高圓寺站

新高圓寺站（日文：新高円寺駅／しんこうえんじえき Shin-kōenji eki */?）係喺日本東京都杉並區高圓寺南二丁目，係東京地鐵丸之內線嘅鐵路車站。車站編號係M 03。
新韓銀行

新韓銀行（韓文：신한은행）係韓國史上第一間民間銀行，1897年2月創立時嗌「漢城銀行」，而家係新韓金融集團嘅主要部份，總部喺南韓首爾中區。
截至2013年，新韓銀行總資產達313萬億韓圓，喺十幾個國同地區有分行。

史
1897年2月，漢城銀行成立。
1918年12月，漢城銀行喺日本東京開第一間海外支行。
1943年10月，漢城銀行同東一銀行合併，改名做朝興銀行。
1945年8月，由於朝鮮半島南北分治，朝興銀行冇徂38線北邊平壤、咸興、海州支行等12個營業點。
1956年3月招股上市，代碼00010。
1982年7月改名做而家嘅「新韓銀行」，頭一任行長係金世昌。
1998年兼併東華銀行（Donghwa Bank）。
1999年兼併忠北銀行（Chungbuk Bank）。
1999年兼併江原銀行（Gangwon Bank）。
2001年9月成立「新韓金融集團」，喺紐約證券交易所上市。
2006年，新韓集團收購朝興銀行（舊朝興銀行），將朝興銀行資產同新韓銀行合併。
新青森站

新青森站（日文：新青森駅／しんあおもりえき Shin-aomori eki */?）係日本青森縣青森市一個鐵路站，由東日本旅客鐵道（JR東日本）同北海道旅客鐵道（JR北海道）運作。
新馬師曾

新馬師曾，MBE（1916年6月20號—1997年4月21號），本名鄧永祥，花名新馬仔、祥哥，廣東順德人，係香港粵劇演員。因為佢成日喺歡樂滿東華幫手唱粵曲籌款，所以又有「慈善伶王」嘅美譽。

家庭
新馬師曾有四個老婆，第一個係梅麗芳，後來因為性格不合離婚；第二個係梁添添，但係29歲嗰時就肺病死咗；第三任係賽珍珠，有三個仔，後來都係離婚；第四個老婆就係洪金梅，生咗四仔女（包括鄧兆尊）。喺新馬師曾臨死前，洪金梅同佢嘅四個仔女發生爭身家事件，轟動一時。
新馬街縣

新馬街縣（越南文：Huyện Si Ma Cai）係越南老街省下轄嘅一個縣。
廣東三寶

廣東三寶係廣東三樣正嘢，最多人認同嘅版本就係指「陳皮、老薑、禾稈草」，不過亦流傳有其他版本，好似「燒鵝、荔枝、涼茶舖」。
廣東中能建電力醫院

醫院喺1956年成立，初期嗌過廣東省電力一局醫院，嗰時係中國能源建設廣東電力工程局屬下，1996年被評為二甲醫院，2015年4月劃咗畀中國能源建設資產管理中心，同年7月25號改名做廣東中能建電力醫院。初期醫院嘅門診部同住院部都喺黃埔東路3375號嘅大院入面，但2015年7月26號，屬下嘅門診部移到黃埔東路2957號嘅位，而婦產科同兒科冇搬走到。
廣東人

廣府人，習慣上會嗌做廣東人，同時將呢個族群嘅母語（粵語）嗌做廣東話。
粵籍人，係指世居廣東嘅族群，而廣東有以下族群：
廣府民系：廣義上嘅廣府民系重包括蜑家、四邑等等。
客家民系：即係客家人。喺四川佢哋就畀當地嗌做「（土）廣東人」。廣義上嘅客家族羣包埋粵西𠊎人等。
潮州民系：即係潮州、汕頭、揭陽等地嘅居民。
海陸豐民系：舊時惠州府海陸豐嘅居民。
雷州民系：舊時雷州府嘅居民。
少數民族：壯族、瑤族、畲族、回族、滿族。呢五族係世居廣東嘅少數民族。
廣東人民廣播電臺

廣東人民廣播電臺，總部設喺省城廣州市越秀區人民北路686號廣東廣播中心，係南方廣播影視傳媒集團嘅成員。

手下頻道
廣東電台有 10 個頻道，分別係：
廣東電台新聞台（FM91.3）：1996年7月8號開播，又叫廣東衛星廣播。全部講國語，覆蓋全省。成日冇停播音。
珠江經濟台（FM97.3，AM1062，珠江口地區 FM103.0）：1986年12月15號開播，24小時國語社會經濟為主要特色，集新聞、資訊、服務、娛樂於一體嘅大眾型廣播電台。覆蓋除粵東外全省其他地方。
音樂之聲（FM99.3）：1991年1月23號開播，宣傳口號係「音樂娛樂第一台」，播啲娛樂訪談之類嘅嘢。覆蓋廣州，珠江口沿岸城市以及湛江市。以國語播音為主。
城市之聲（FM103.7）：1996年4月18日開播，係以廣州市區同珠江三角洲城市居民為對象嘅綜合性電台，講你聽新聞，交通消息，又會放下歌仔，主持人吹水。以國語為主。
南方生活廣播（FM93.7，AM999，湛江FM101.5）：1996年4月28號開播。前身係健康之聲，用粵語播出。由廣東電台與廣東省衛生廳合辦。全日 24 個鐘播音（每星期一中午 12 點至夜晚 18 點停機檢修）。目前僅覆蓋廣州周圍同埋湛江。成日都好多黃綠喺呢個頻道買廣告，但係佢又會時不時放吓粵劇，啱晒啲銀髮族（長者）嘅口味。
羊城交通台（FM105.3）：1993年7月30號開播。專業嘅交通電台，密密嘴講你知最新嘅廣州交通狀況。呢個台嘅主持人講嘢生鬼，深受司機大佬歡迎。信號覆蓋珠三角大部分地區同埋湛江。
廣東電台財經927（珠江股市台）（FM95.3，AM927）：1993年4月28號開播。一個專門講股票嘅頻道，先前加密播出，前幾年開始免費播送之後收聽率升到嘭嘭聲，一躍成為廣東地區電台收聽率 top10。全廣州話播放。係廣東電台系列台中發射功率最細嘅頻道。
廣東電台南粵之聲（深圳 FM105.7）： 2004年8月20號開播，呢個頻率原本係珠江經濟台喺深圳嘅轉播台，後來廣東電台喺度搞一個獨立嘅國語頻道。
廣東電台文體廣播1077（FM107.7）：2004年8月9號開播。而加叫架勢1077。提供音樂及娛樂節目，普通話交通消息。
廣東中醫藥博物館

廣東中醫藥博物館係廣州一間博物館，屬於廣州中醫藥大學。地址係番禺大學城外環中路232號廣州中醫藥大學校園內。
呢間博物館喺2006年7月正式成立。2019年，館長係藍韶清醫生。
廣末涼子

廣末涼子（粵拼：gwong2 mut6 loeng4 zi2，1980年7月18號—）係日本嘅一個女演員。

拍過嘅作品一覽
呢個表唔完整，歡迎加料。
廣明高速公路

（中國高速公路代碼：粵高速S5）係中國廣東省入面嘅一條高速公路。高速公路上歸屬莞佛（中國高速公路代碼：G9411）。佢從廣州番禺區化龍鎮西山村開始，一直去到佛山高明區更合鎮高村。
佢亦係廣台高速公路嘅一部份。

工程
呢條高速公路分咗四部份嚟喐手，起好兼通車：
化龍⇄陳村：2009年12月22號喐手起，2015年12月31號通車。
陳村⇄羅格：2009年6月25號喐手起，2014年12月31號通車。
羅格⇄大崗：2005年12月29號喐手起，2009年6月25號通車。
大崗⇄高村：2011年5月1號喐手起，2013年12月31號通車。
廣末陸

廣末陸（1998年7月6號—）係日本足球員，司職守門員，效力FC東京。
廣昌

廣昌係中國江西撫州一個縣，總面積1612平方公里，人口23萬。
廣晟國際大廈

廣晟國際大廈（粵拼：gwong2 sing3 gwok3 zai3 daai6 haa6，英文：The Pinnacle）係中國廣東廣州嘅其中一棟高樓大廈，呢棟大廈喺天河區珠江新城嘅珠江大道西同金穗路嘅交界嗰邊。成棟大樓喺2007年起，2010年封頂，2012年落成。佢重係廣州嘅其中一間主要嘅商業CBD寫字樓。呢間大樓繼廣州國際金融中心同埋中信廣場之後嘅廣州第三高樓。

負責方
呢間大廈係由廣東省廣晟資產經營有限公司嚟負責開發，而廣州瀚華建築設計有限公司嚟負責設計，廣東省廣晟資產經營有限公司同廣州市政建設集團嚟負責起呢棟大廈。
廣木雄磨

廣木雄磨（1992年7月23號—）係日本足球員，司職後衞，效力山口雷法。
抗氧化劑

抗氧化劑係指能夠減緩或防止氧化作用嘅分子，好多時係專指生物體入面嘅呢啲分子。
抗抑鬱藥

抗抑鬱藥（antidepressant）係指用嚟對抗抑鬱嘅藥，常見嘅副作用包括體重增加同頭痛呀噉。
抗日戰爭勝利紀念日

抗日戰爭勝利紀念日（英文：Victory over Japan Day），簡稱抗戰勝利紀念日，喺歐盟國家又叫VJ日（V-J Day），係第二次世界大戰嘅太平洋戰爭入面，因日本投降而戰爭結束嘅日期同之後每年嘅紀念日。由於唔同國家都有唔同嘅停戰日期，所以紀念日都唔一樣。美東戰事喺1945年8月14號凌晨（UTC-4），美國接到日本從《波茨坦公告》向全球各地宣佈投降，嗰日美國總統哈利·S·杜魯門向美國境內宣佈咗「勝利日」。日本時間8月15號中午，日本昭和天皇向日本境內讀咗《終戰詔書》；嗰日重慶時間上晝10點，中華民國國民政府軍事委員會委員長蔣中正特級上將發表咗《抗戰勝利告全國軍民及全世界人士書》。從日本投降開始，每年凡係日本投降嗰日，當地國家都有一系列嘅慶祝活動。

中華人民共和國：每年9月3號
喺中華人民共和國成立之後無耐，中央人民政府政務院（今日嘅中華人民共和國國務院），定咗每年8月15號係抗戰勝利日，但用咗1年就取消咗。直到1951年8月13號定咗每年每年8月15號係抗日戰爭勝利日，但後嚟查證日本正式投降係1945年9月2號簽咗投降而改咗喺每年9月3號，而正式定為紀念日係2014年2月27號嘅事，嗰時第十二屆全國人大常委會定咗每年9月3號係抗戰勝利紀念日。

香港
喺香港主權移交初期香港政府曾經將8月第三個禮拜一訂為「抗日戰爭勝利紀念日」公眾假期，取代主權移交前嘅香港重光紀念日公眾假期，但只係得兩次（1997年8月18號同1998年8月17號）就取消咗。
2015年5月13號，中國國務院定咗嗰年9月3號放假一日，嗰日香港政府都建議嗰年9月3號係公眾假期，重向立法會提交咗草案，最後喺2015年7月9號通過咗。

澳門：每年9月3號
2015年7月3號，澳門行政會通過決議，訂咗嗰年9月3號係公眾假期，重喺2015年7月13號正式實行。

韓國同 北韓：每年8月15號
内文：南韓光復日
1945年日本投降後時隔3年，由於南韓政府成立，喺1949年10月1號開始，光復日係南韓嘅公共假期，但北韓係叫「祖國光復節」。放假方面，南韓連同解放日一齊放，但北韓冇呢件事。

中華民國：每年9月3號
内文：軍人節
中華民國早期嘅軍人節有好多個版，主要按軍種而定。但直到民國44年（1955年），中華民國國防部統一咗各個軍種節日為每年9月3號，嗰日各個軍種都有慶祝活動。

越南：每年9月2號
由於日本政府喺越南獨立宣言講咗投降。所以越南獨立之後，越南政府定咗每年9月2號係抗戰勝利日兼國慶節。嗰日越南街頭嘅舖頭都有寫住「Đường 2 tháng 9」嘅字樣。
抗日神劇

抗日神劇，最初出自中國大陸網上文化對部分中國抗日戰爭題材電視劇嘅稱呼。除戰爭劇外，大多數重會涵蓋武俠劇、愛情劇、偶像劇等類型，此流抗日劇被批判為惡搞歷史，以誇張、神奇劇情獲取仇日觀眾歡心。用抗日戰爭做主題嘅歌影視，都有嚴肅同有深度嘅，但良莠不齊嘅抗日劇氾濫，令到大把人一知道關抗日戰爭事，就慣性「反感」。

背景
由於中國而家係個政治國家管理社會，相比其他類型電視劇，抗日劇同唱好共產黨一類「紅色電影」一樣係政治正確，係會更易通過中國大陸政府審查，拍攝難度低且投資少回報大外國片種要打入大陸市場亦有例可見《黑太陽731》、《巾幗梟雄之諜血長天》。反之，有好多都會成為中國政府指定禁片：斷背山、無間道風雲、活着、達賴的一生、昂山素姬、毛澤東時代的最後舞者、樹大招風、十年等。
本宮佳奈

本宮佳奈，係日本嘅一個女藝人同埋配音員。
本尊就位

《本尊就位》（英文：A Fallen Xian）係香港無綫電視製作嘅民初電視劇，由孔德賢、謝東閔、陳嘉慧、黃嘉樂、莫偉文、李成昌、黎燕珊、韋家雄、甄采浠、樊亦敏主演，監製梁耀堅。故仔用神仙呂洞賓同神棍做主題。
本州

本州（粵拼：Bun2 Zau1）係日本最大嘅一個島，喺日本列島嘅中間，向北佢同北海道隔住津輕海峽相望，向南隔住瀨戶內海同四國相對，向西南佢就同九州隔住關門海峽同豐後水道。如果唔當澳洲係島嘅話本州就係世界上第七大嘅島。

地理
本州從東北向西南延伸，全長大約1300 公里，闊 50 至 230 公里，總面積 230500 平方公里，佔日本總面積嘅六成，海岸線全長 5450 公里。本州係一個火山島，島上面直到今時今日都重有活躍嘅火山，周不時都有地震。本州最高嘅活火山就係好出名嘅富士山，高 3776 米。本州亦有好多條河，其中信濃川係日本最長嘅河。沿住本州嘅北便有一條山脈從東北一直延伸去到西南。本州嘅山區亦係島上西南同東北氣候差得遠嘅主因。
本州嘅氣候係季風氣候，一年之中由北方嘅温帶季風氣候慢慢咁變成南方嘅亞熱帶季風氣候，不斷交替。

人口
本州嘅人口喺 2000年已經達到一億，主要集中喺關東平原上面，而住喺東京同橫濱附近嘅人口佔全島人口嘅 25% 左右。其他重要城市有京都、大阪、神戶、廣島、仙台同埋名古屋咁。日本七成半嘅大城市都喺本州，日本歷史上嘅政治同文化中心都喺呢度。

行政劃分
本州喺地理上分做五個地方，政區一共有34 個縣：
中部地方：愛知縣、福井縣、岐阜縣、石川縣、長野縣、新潟縣、富山縣、靜岡縣、山梨縣
中國地方：廣島縣、岡山縣、島根縣、鳥取縣、山口縣
關東地方：千葉縣、群馬縣、茨城縣、神奈川縣、埼玉縣、栃木縣、東京都
關西地方：兵庫縣、京都府、三重縣、奈良縣、大阪府、滋賀縣、和歌山縣
東北地方：秋田縣、青森縣、福島縣、岩手縣、宮城縣、山形縣
隧道、橋係本州連接北海道、九州同四國之間嘅主要交通設施。

農業
本州係日本非常重要嘅農業地區，平原地區盛產米同蔬果，例如山梨縣就係國內主要嘅生果出產地。
日本
本廷山脈

本廷山脈係土耳其嘅一條山脈，主要穿過土耳其北部嘅黑海南岸，長約莫1,000公里。
本山雅志

本山雅志（1979年6月20號—）係日本足球員，司職中場，曾經喺2000～2006年間爲日本足球代表隊出場28次。
張蔓莎

張蔓莎（英文：Sabrina Cheung；1994年7月4號—），係香港女模特兒同演員，孖生家姐張蔓姿（Gigi Cheung）亦係一位演員同模特兒。

簡介
2022年11月27號喺上環Soho House
張蔓莎喺華英中學及香港理工大學英文系畢業，讀緊書期間試過作歌，包辦編曲、填詞同主唱。佢亦做過香港電台節目主持，同拍MV、廣告等等工作。佢2017年拍ViuTV劇集《前度》特別篇而開始多人識。2022年頭佢正式進軍樂壇，推出頭一隻派台歌《剎那的》。
張蔭桓

張蔭桓（1837年—1900年），字皓巒，號樵野、紅棉居士，廣東南海人。喺晚清嘅外交官、洋務派政治人。佢喺光緒年間曾做駐美國、西班牙同秘魯公使、總理衙門（中文：總理衙門）大臣等官。1900年，喺反對同八國聯軍開戰俾處決。
張蔭棠

張蔭棠（1864年—1937年7月7號），字朝弼，號少卿，又號憩伯，係大清至中華民國時期外交官，廣東新會瀧水豪山鄉人。

簡歷
張蔭棠曾任駐日本參贊、駐美國使館三等參贊兼駐三藩市領事、駐西班牙代辦、駐藏大臣（中文：駐藏幫辦大臣）。宣統元年（1909年）被任命為駐美國、墨西哥、秘魯同古巴四國公使。1911年爆發辛亥革命，張蔭棠支持革命運動，稱病辭職，改受中華民國政府任命做駐美國外交代表，至1913年被調回國。1937年7月7號，即係七七事變同一日，張蔭棠死喺北京。
張蚊

張蚊，香港電影工作者，曾經憑電影《飯戲攻心》入圍第41屆香港電影金像獎最佳美術指導。
張藝洋

張藝洋（粵拼：zoeng1 ngai6 joeng4；簡化字：张艺洋；1991年3月13號—），曾用藝名鬼仔（gwai2 zai2），係中國大陸嘅男歌手、演員、模特兒，陝西咸陽興平人，2015年開始踏入歌壇。主要歌曲作品有《我只在乎在乎我的人》《哭泣的男人》《那麼疼你》等。佢演咗電影《龍之魂》。亦演咗網絡劇《一見男神就自燃》。
張藝謀

張藝謀（粵拼：zoeng1 ngai6 mau4；1950年4月2號—），係中國電影導演，陝西西安人，北京電影學院畢業。出名作品包括《紅高粱》、《大紅燈籠高高掛》。

出生日期
張藝謀出世報戶口，唔知原因為寫錯，本來係一九五〇年四月二號，變咗一九五一年十一月十四號。